CELEX: C2005/330/07
Language: hu
Date: 2005-12-24 00:00:00
Title: A Bíróság ítélete (első tanács)  2005. október 27.  a C-437/03. sz., az Európai Közösségek Bizottsága kontra Osztrák Köztársaság ügyben (Tagállami kötelezettségszegés – A 78/686/EGK és a 78/687/EGK irányelvek – Fogorvosok)

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/4
            
         
      A BÍRÓSÁG ÍTÉLETE
   
   (első tanács)
   2005. október 27.
   a C-437/03. sz., az Európai Közösségek Bizottsága kontra Osztrák Köztársaság ügyben (1)
   
   (Tagállami kötelezettségszegés - A 78/686/EGK és a 78/687/EGK irányelvek - Fogorvosok)
   (2005/C 330/07)
   Az eljárás nyelve: német
   A C-437/03. sz., az Európai Közösségek Bizottsága (meghatalmazottak: C. Schmidt és C. Tufvesson, valamint A. Manville) kontra Osztrák Köztársaság (meghatalmazott: E. Riedl) ügyben, az EK 226. cikk alapján kötelezettségszegés megállapítása tárgyában 2003. október 16-án benyújtott kereset tárgyában a Bíróság (első tanács), tagjai: P. Jann tanácselnök, K. Schiemann (előadó), N. Coleric, K. Lenaerts és E. Juhász bírák, főtanácsnok: A. Tizzano, hivatalvezető: R. Grass, 2005. október 27-én meghozta ítéletét, amelynek rendelkező része a következő:
   
               1)
            
            
               Az Osztrák Köztársaság nem teljesítette a 2001. május 14-i 2001/19/EK európai parlamenti és tanácsi irányelvvel módosított, a fogorvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, illetve a szolgáltatásnyújtás és a letelepedés szabadságának tényleges gyakorlását elősegítő intézkedésekről szóló, 1978. július 25-i 78/686/EGK tanácsi irányelv 1. és 19b cikkéből, valamint a 2001/19 irányelvvel módosított, a törvényi, rendeleti vagy közigazgatási intézkedésekben megállapított, a fogorvosok tevékenységére vonatkozó rendelkezések összehangolásáról szóló, 1978. július 25-i 78//687/EGK tanácsi irányelv 1. cikkéből eredő kötelezettségeit, amennyiben az osztrák fogtechnikusok („Dentisten”) számára a fogtechnikusokról szóló törvény („Dentistengesetz”) 6. cikkével és 4. cikke (3) bekezdésével lehetővé teszi, hogy,
               
                           —
                        
                        
                           tevékenységüket a „Zahnartzt” (fogorvos), illetve „Zahnarzt (Dentist)” (fogorvos [fogtechnikus]) megjelölés alatt gyakorolják és
                        
                     
                           —
                        
                        
                           igénybe vegyék a 78/686 irányelv 19b pontja szerinti eltérést megengedő szabályokat, noha nem felelnek meg a 78/687 irányelv 1. cikkében felállított legkisebb követelményeknek, melyek ahhoz szükségesek, hogy ezen irányelvek hatálya alá tartozzanak.
                        
                     
         
               2)
            
            
               A keresetet ezt meghaladóan elutasítja.
            
         
               3)
            
            
               Az Osztrák Köztársaság és az Európai Közösségek Bizottsága maguk viselik a költségeiket.
            
         
      (1)  HL C 304., 2003.12.13.